Prof. dr. Mirza Emirhafizović

Univerzitet u Sarajevu

Fakultet političkih nauka

**Unvierzitet u Sarajevu**

**Službaza pravne poslove**

**Predmet: Zahtjev za autentično tumačenje Statuta Univerziteta u Sarajevu (čl. 199)**

Na osnovu člana 199. stav 2. Statuta Unvierziteta u Sarajevu (br. 01-1093-3-1/18) , upućuje se zahtjev za autentično pravno tumačenje postojanja osnove za ekvivalenciju, odnosno supstituciju mentorstva za treći ciklus studija u vidu priznavanja vođenja radne grupe u okviru COST (European Cooperation in Science and Technology) Akcije YOUNG-IN (CA17114 - Transdisciplinary solutions to cross sectoral disadvantage in youth) za izbor u zvanje redovnog profesora. Konzorcij broji 32 zemlje članice, koje predstavljaju istraživači/ice i profesori/ice s različitih instituta i univerziteta.

Zahtjev se upućuje zbog kašnjenja početka studija na trećem ciklusu iz objektivnih razloga (uslijed pandemije), ali i neizvjesnosti angažmana u svojstvu mentora, s jedne, i postojanja osnova za priznavanje supstitucije mentorstva, s druge strane.

COST Akcija YOUNG-IN (2018.-2022.) ima šest radnih grupa koje se bave specifičnim tematskim pitanjima.

Mirza Emirhafizović voditelj je radne grupe WG 2 - Disadvantages in starting a family[[1]](#footnote-1) (https://www.cost.eu/actions/CA17114/#tabs+Name:Management%20Structure)

Voditelj radne grupe jedna je od ključnih liderskih pozicija u menadžmentu COST Akcije (uz predsjednika/cu, dopredsjednika/icu, itd.).

U dokumentu pod nazivom *Guidelines for COST Action Management, Monitoring and Final Assessment[[2]](#footnote-2)*

precizirana je uloga voditelja radne grupe unutar COST Akcije (CA).

Voditelj radne grupe tokom svog četverogodišnjeg mandata, koliko traje i COST Akcija, odgovoran je za:

• Koordiniranje i upravljanje aktivnostima i zadacima u vezi s postizanjem znanstvenih i ciljeva umrežavanja COST Akcije za predmetnu radnu grupu, uzimajući u obzir politiku i pravila COST-a.

• Pružanje doprinosa za pripremu Izvještaj o napretku i Završnog izvještaja o postignućima te prezentiranje napretka Radne grupe Akcijskom nadzornom odboru i COST Asocijaciji, ako se smatra potrebnim.

• Osiguravanje odgovarajuće diseminacije rezultata i outputa koje je generirala Radna grupa kako bi se povećao utjecaj COST akcije.

Sve navedene aktivnosti uključuju pripreme i organiziranje sastanaka Radne grupe (online ili uživo), posredovanje između različitih aktera, informiranje, rješavanje nastalih problema, kao i kontrolu izvršenja zadataka u okviru zadatih rokova za šta je potrebno posvetiti dosta vremena.

Kroz ovu funkciju predstavljen je i Univerzitet u Sarajevu (u materijalima, publikacijama itd.), što je značajan doprinos afirmaciji izvrsnosti u istraživanju.

Prilog:

* Izvod sa zvanične WEB prezentacije COST Akcije
1. <https://young-in.eu/family-formation/> [↑](#footnote-ref-1)
2. <https://www.cost.eu/uploads/2019/11/COST-013-19-Guidelines_Action_management_monitoring_assessment_Ver2019.06.pdf> [↑](#footnote-ref-2)